google/wiki40b huggingface dataset:
Fatmir Sejdiu

Tidlig liv

Han ble født i den lille landsbyen Pakaštica nær Podujevo, Kosovo i daværende Jugoslavia. Sejdiu snakker albansk, engelsk, serbisk og fransk. 
Han bor i Priština sammen med sin kone Nezafete og deres tre sønner.

Politisk karriere

Sejdiu var en respektert professor ved Universitetet i Prishtina, og underviste gjennom sine perioder som parlamentariker.
Sejdiu var tidlig med i protester mot serbisk autoritært styresett, og hadde i mange år hengende et portrett hengende på sitt kontor, som viste han og partilederen Veton Suroi som låste armene sammen foran opprørspolitiet. Han ble alltid beundret for å være ærlig og rettferdig i alle sitt politisk virke. 
Sejdiu var i ledelsen av Kosovos demokratiske ligaLDK og av parlamentet til Kosovo. Sejdiu var en innflytelsesrik parlamentariker i LDK, partiet til avdøde president Ibrahim Rugova. 
Fatmir Sejdiu var en av forfatterne av det konstitusjonelle rammeverket for styret av Kosovo, som ble utarbeidet i 2001.

President

Han ble valgt til president av parlamentet etter at Rugova døde av lungekreft tidlig i 2006.  Sejdiu har vunnet beundring fra det internasjonale samfunnet for å prioritere implementering av FN-oppfordrede standarder for god styring og multi-etnisitet.
24. juli 2006 var Sejdiu i Wien i det første toppmøtet mellom statsministere og presidenter fra Kosovo og Serbia, for å diskutere den fremtidige statusen til Kosovo. 
9. januar 2008 ble Sejdiu gjenvalgt for nye 5 år av parlamentet i Kosovo Statsministeren Hashim Thaci, som Sejdiu utpekte etter valget i 2007, innkalte parlamentet i Kosovo til et ekstraordinært møte 17. februar 2008 for å erklære provinsen som uavhengig, og parlamentet vedtok med overveldende flertall samme dag å erklære seg som en uavhengig nasjon. Thaçi leste erklæringen i parlamentet. Etter fem dager hadde 17 land offisielt anerkjent Kosovo, deriblant USA, Storbritannia, Tyskland og Australia.
Sejdiu ble 7. april 2011 etterfulgt av Atifete Jahjaga, etter at valget av Behgjet Pacolli ble annullert av grunnlovsdomstolen som ugyldig.
Bergen County

Navnets opprinnelse

Opprinnelsen til navnet Bergen er et åpent spørsmål. Det er antatt at fylket er navngitt etter av de tidligste bosetningene, Bergen, som i dag ligger i fylket Hudson.
Opprinnelsen til denne bosetningen er også uklart. En del av kildene tilskriver det til den norske byen på vestlandet, Bergen, mens andre kilder tilskriver det til nederlandske Bergen op Zoom. Det har også blitt tilskrevet det nederlandske ordet bergen for «høyde» eller «trygt sted». En del av kildene mener at navnet er avledet fra en av de tidligste bosetterne i Nieuw Amsterdam (i dag New York City), en nordmann som het Hans Hansen Bergen og som kom til Nieuw-Nederland i 1633. Denne Hans Hansen fra Bergen, en av de svært få norske utvandrere på denne tiden, er historisk dokumentert og ble gift med franske Sarah Rapelje. Da Hansen døde i 1654 giftet hans enke seg med hollandske Teunis Gysbert Bogart.
Love Me (Leiber/Stoller-sang)

«Love Me» er en sentimental amerikansk sang, skrevet av Jerry Leiber og Mike Stoller. Den ble popularisert av Elvis Presley i 1956. Sangen ble skrevet som en parodi på country & western-musikk. Den ble først tolket av R&B-duoen Willy and Ruth i 1954 (Spark 105), deretter av Georgia Gibbs. Hennes versjon ble utgitt på singlen Mercury 70473 i 1955. B-siden var «Mambo Baby» .
Elvis Presley spilte inn sangen i Radio Recorders, Hollywood, 1. september 1956. Den ble utgitt på hans andre LP, Elvis (RCA Victor LPM 1382) 19. oktober 1956. Sangen finnes også på EP-platen Elvis, vol. 1 (RCA Victor EPA-992). Produsent var Steve Sholes.
Presley fremførte «Love Me» på Ed Sullivan Show 28. oktober 1956. Han inkluderte sangen i Elvis Presley's '68 Comeback Special for TV-selskapet NBC. Presley fremførte den ofte på konserter i 1970-årene, innbefattet hans siste turné i juni 1977.

Norsk versjon

Tande-P har skrevet en norsk tekst. Den bærer tittelen «Ta meg som jeg er».
SYNOP

SYNOP er værobservasjoner fra bakkestasjoner som blir gjort ved et eller flere faste tidspunkt over hele verden: 00, 03, 06, 09, 12, 15, 18 og 21 UTC. Formålet er å kartlegge værsituasjonen på et gitt tidspunkt over et større geografisk område.
Corpus Hippocraticum

Corpus Hippocraticum (latin: 'corpus' = kropp) er en samling med cirka 60 skrifter som er tilskrevet den greske legen Hippokrates. Selv om bøkene som er med i samlingen ble tilskrevet Hippokrates i antikken, vet humanister i dag at de sannsynligvis ble skrevet mellom det sjette og fjerde århundre før Kristus. Mellom Hippokrates virke og de pre-sokratiske filosofene ble en spesiell form for prosa utviklet i Hellas. Øyen Kos hvor Hippokrates holdt til var i et område hvor man snakket dorisk, men de medisinske skribentene på Kos som utviklet de hippokratiske traktatene, fant det passende å bruke filosofiens dialekt, som var jonisk. Bruken av jonisk fremfor den innfødte doriske dialekten samsvarer med praksisen til vitenskapsmenn i renessansen som ofte brukte latin fremfor det lokale språket i sine traktater.
Norske legers forening for antroposofisk medisin

Norske legers forening for antroposofisk medisin er en organisasjon i Norge for leger som er interessert i antroposofisk medisin. Den ble stiftet i 1982 og er åpen for personer med autorisasjon/lisens som lege. Tannleger, veterinærer, farmaseuter og studenter kan være støttemedlemmer. Anette K. Bender er foreningens leder. Organisasjonen har kontor i Oscarsgate 12 i Oslo.
Phrissomidius

Utseende

Morimopsini er nokså små, kraftige, gråaktige trebukker. De ligner mye på artene i gruppen Dorcadionini.
Dekkvingene er ofte noe knudrete.

Utbredelse

Arten er bare kjent fra Elfenbeinskysten.
Heliophanus aeneus

Utseende

Heliophanus aeneus er en forholdsvis liten edderkopp, hunnen er mellom 5 og 7 millimeter lang, mens hannen er noe mindre, mellom 4,5 og 5,5 millimeter lang Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Det finnes mange mørke små hoppeedderkopper som er ganske like hverandre, samtidig som de kan være noe fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
PGA-touren 2017/18

PGA-touren 2018 var den 103. sesongen av PGA-touren. Sesongen begynte i oktober 2017 og ble avsluttet i september 2018.
Chen Zi'ang

Chen Ziang (forenklet kinesisk: 陈子昂, tradisjonell kinesisk: 陳子昂, pinyin: Chén Zĭáng, Wade-Giles: Ch‛en Tzŭ-ang, ofte stavet Chen Zi'ang, født 661 i fylket Shehong i dagens Suining i provinsen Sichuan i Kina (eller i 656), død 702) var en kinesisk dikter under Tangdynastiet. Han var toneangivende for selve den dikterstilen saom i ettertiden oppfattes som karakteristisk for Tang-tiden. Blant hans etterfølgere i denne diktemåten var diktere som Wang Wei, Li Bai og Du Fu.
Chen Zi'ang var rikmannssønn, og tok jinshi-eksamen i hovedstaden i en alder av 24 år. Han promoverte aktivt seg selv og sin dikterkunst.
Han var en viktig rådgiver for keiserinne Wu Zetian, og mente at dikterkunsten måtte reflektere det virkelige liv. Slik fikk hans diktning politiske og sosiale undertoner. Dette kan ha vært grunn til at han senere ble utsatt for stadige forfølgelser og fengslinger av Wu Sansi.
Chen Zi'ang er kjent for en samling av 38 dikt, Ganyu (感遇), skrevet med enklere vokabular og typisk for tidens poesi, og sterkt preget av taoismen. Hans diktning er representert i den viktige 1700-talls-antologien Tre hundre Tang-dikt.
Norberg

Norberg er et tettsted i Västmanlands län i landskapet Västmanland i Sverige. Det er Norberg kommunes eneste tettsted og dets administrasjonssenter. I 2010 hadde tettstedet 4 518 innbyggere.
Selfbondage

Metoder

En måte å utføre selfbondage er ved bruk av tidsinnstilte mekanismer som løser seg ut etter en viss tid. En annen metode er at tauet/skjerfet, eller noe annet man har rundt hendene, bindes i en løkke slik at man kan putte hendene inn, og stramme ved å ta hendene rundt slik at tauet/skjerfet snurrer seg rundt hendene. Det er også mulig å få andre til å hjelpe en løs når leken er ferdig uten at personen er aktivt med på selveste leken og binder noen.
Caroline Mikkelsen

Biografi

Caroline Mikkelsen var dansk av fødsel, men da hun giftet seg med den danske kapteinen Klarius Mikkelsen, flyttet hun til Norge.
Vinteren 1934-1935 fulgte Caroline Mikkelsen sin ektemann på en ekspedisjon med skipet M/S Thorshavn til Antarktis. Ekspedisjonen var bekostet av Lars Christensen. Formålet med ekspedisjonen var å utforske Antarktis og å gjøre krav på området som norsk territorium. Et fjell i Antarktis ble oppkalt etter Caroline Mikkelsen.
Den 20. februar 1935 la ekspedisjonen til land på et landområde som er en del av Antarktis' kontinentalsokkel. Caroline Mikkelsen forlot skipet og var med på å reise det norske flagget samt en steinrøys. Mikkelsen bekreftet senere å ha vært i landet på selve kontinentet, men senere har det blitt hevdet at ilandstigningen nok heller skjedde på Vestfold-åsene, ikke langt fra der hvor Davis-stasjonen befinner seg i dag. Det tok sytti år før Caroline Mikkelsen uttalte seg offentlig om reisen til Antarktis. Først i 1995 snakket hun om ekspedisjonen i et intervju i Aftenposten.
I 1941 døde hennes ektemann Klarius Mikkelsen, og i 1944 giftet hun seg på nytt med Johan Mandel fra Tønsberg. Hun døde i 1998.
Både i 1998 og i 2002 publiserte australske historikere fagartikler i tidsskriftet Polar Record der de konkluderte med at Mikkelsen gikk i land på Tryne-øyene, der det fremdeles finnes en steinrøys. Dette stedet ligger om lag fem kilometer fra kontinentet Antarktis. Man har ikke funnet noe annet sted der Mikkelsens ilandstigning kan ha foregått, selv om personell fra Davis-stasjonen har gjort undersøkelser i området.
Mikkelsen ansees følgelig for å være den første kvinnen som har satt sin fot på en av øyene i Antarktis, og Ingrid Christensen ansees for å ha vært den første kvinnen som var i land på Antarktis' fastland.
Sportsfiske i Akershus

Sportsfiske i Akershus er en oversikt over typer av sportsfiske og geografisk utbredelse av denne sporten i Akershus.

Havfiske

Indre Oslofjord har mange fiskeplasser for sjøørret og havabbor i tillegg til torsk, sei og makrell.
Drøbaksundet regnes som et av stedene i Norge hvor det er tatt flest fiskearter.

Kultivering

I mange av åspartiene kalkes det og drives et utstrakt fiskestellarbeid. Grunnstammen av laks og ørret i Sandviksvassdraget opprettholdes ved hjelp av Hamang klekkeri.

Fiskekort

Oversikten over fiskekortområder finnes hos NJFF og hos kommunene.
Det er innført fiskekort for deler av Glomma og Vorma.
Mord med døden til følge

Handling

Lionel Twain (Truman Capote) er en eksentrisk millionær som bor på et gammelt og øde hus med knirkende dører, blinde butlere og døve tjenereinviterer. En dag inviterer han verdens dyktigste detektiver til middag... og et mord. Alle dukker opp og setter seg til bords slik at moroa kan begynner. Twain avslører så komplottet. En av de tilstedeværende vil bli myrdet ved midnatt. De inviterte begynner så å spørre seg om hvem vil dø og hvem er morderen?
Esterwegen

Esterwegen var en av femten konsentrasjonsleirer i Emsland og ble opprettet i 1933 med kapasitet for to tusen fanger. Leiren var en av de første konsentrasjonsleirene i det nazistiske Tyskland .
I starten var det politiske fanger og motstandere av naziregimet som ble sendt til Esterwegen. En av de første som ankom leiren var forfatteren, pasifisten og den senere fredsvinneren Carl von Ossietzky som var fange i leiren fra februar 1934 til mai 1936.
Sommeren 1936 bestemte SS-sjefen Heinrich Himmler å avvikle konsentrasjonsleiren fordi han mente den lå for nær grensen til Nederland. Fangene ble overført til Sachsenhausen utenfor Berlin. I januar 1937 ble leiren tatt I bruk som straffeleir underlagt justismyndighetene i Tyskland. Leiren tok imot straffede fra egne militære styrker og etter krigsutbruddet krigsfanger.

Etter krigen

I 1950-årene ble mange av leirens bygninger revet. Fra 1963 til 2000 ble området benyttet av det tyske forsvaret, Bundeswehr. I 2003 ble det startet et arbeid med å gjenreise bygningene og området slik det var under Det tredje rike.
Super Mario 3D World

Spillestil

Super Mario 3D World har liknende spillmekanikker som Super Mario 3D Land på Nintendo 3DS, som kombinerer navigasjon i tredimensjonale miljø med nivåoppbygningen fra de todimensjonale Super Mario-spillene. Spillet tillater opp til fire spillere på skjermen samtidig. I 3D World kan spillerne i begynnelsen velge mellom og kontrollere fire ulike karakterer med ulike egenskaper. Figurene er prinsesse Peach, Toad, Mario og Luigi, de samme som i Super Mario Bros. 2. Rosalina fra Super Mario Galaxy kan låses opp senere i spillet. Toad kan løpe raskere enn de andre, men kan ikke hoppe like høyt og faller raskere ned. Peach kan sveve en kort periode gjennom lufta etter et hopp, men løper ikke like raskt. Luigi hopper høyest, men bruker lengre tid på å bremse. Mario har gjennomsnittlig hoppehøyde og løpefart.
3D World introduserer flere nye hjelpemidler til Super Mario-serien, blant annet et kattekostyme som lar karakterene klatre på overflater, et kirsebær som skaper en klone av karakteren og en kanon som lar karakteren skyte prosjektiler.
Prosopocerini

Utseende

Middelsstore til nokså store, brunlige trebukker. Antennene er vanligvis lengre enn kroppen. Pronotum har en butt tann midt på hver side. Dekkvingene har ofte lyse tegninger.

Levevis

Som de fleste andre trebukker borer larvene i ved.

Utbredelse

Gruppen er vidt utbredt i Afrika.
Horagalles

Horagalles eller Dearpmis er tordenguden i samisk religion. Han «rådde ikke bare over lyn og torden, men også over regnbuen, vind og vær, over havet og vannene samt over menneskenes ve og vel, liv og sunnhet». På samiske runebommer er han ofte avbildet med en hammer; noen ganger med to hammere. 
Han er kjent under flere ulike navn: Tiermes, Dierpmis, Bájanolmmái, Aijeke, Átjek, Horagalles, Hovrengaellies.
Tidlige religionshistorikere, som sammenlignet guddommer på tvers av kulturer, sammenlignet ham gjerne med den norrøne guden Tor.
Fuyang (Zhejiang)

Fuyang (kinesisk: 富阳, pinyin: Fùyáng) er en by på fylkesnivå under byprefekturet Hangzhou, provinshovedstaden for Zhejiang i Folkerepublikken Kina.
I 2002 var befolkningen på ca. 680 000. Arealet er på 1 808 kvadratkilometer.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Forordning (Den europeiske union)

Forordning i EU er betegnelsen på de lover (rettsakter) som i sin helhet får bindende virkning i medlemsstatene, fra det tidspunkt som er bestemt. Det er ikke nødvendig med ytterligere gjennomføring i de enkelte medlemsland. Forordningene tilhører den såkalte sekundærretten, det vil si EUs avledede regelverk. Vedtaket om forordningene treffes med grunnlag i EUs traktater (primærretten).   
En «rettsakt» i EU er en beslutning eller et vedtak som er truffet med hjemmel i EUs grunnleggende traktater.

Rettslig virkning

Forordninger i EU tilsvarer nasjonale lover i medlemslandene, i forslaget til  «EUs grunnlov» ble det foreslått å kalle forordningene for lover. I Lisboatraktaten ble dette strøket, og betegnelsene forordning og direktiv ble beholdt.
Når en forordning trer i kraft står den over de nasjonale lover innen samme område. Selv om forordningene gjelder direkte og uten unntak er det vanlig at medlemsstatene utarbeider egen lovgivning som regulerer konsekvenser som oppstår som følge av forordningenes ikrafttreden.

Virkning i Norge

Norge og andre EØS-land er forpliktet til å gjennomføre forordninger som innlemmes i EØS-avtalens vedlegg. Forordninger får dermed ikke direkte virkning i Norge. Imidlertid skal den i henhold til EØS-avtalens artikkel 7 «gjøres til del av avtalepartenes interne rettsorden». Gjennomføringen i Norge skjer gjennom forskrifter eller lov.
Engelmar Unzeitig

Bakgrunn

Hubert Unzeitig kom fra et etnisk tysk område av Bøhmen-Mähren. Faren Johann ble swoldat ved første verdenskrigs utbrudd og havnet i russisk krigsfangenskap. Han døde av tyfus i en fangeleir ved Volga 16. januar 1916. Moren Maria levde til 1943. Huberts yngste søster Regina-Adelhilde ble ordenssøster i 1927, mos Marianhillsøstrende av det kostbare blod, i Wernberg/Kärnten.
Ved krigsslutt ble Tsjekko-Slovakia utskilt fra Østerrike-Ungarnopprettet, og dermed ble familien statsborgere av den nye staten. 
Hubert arbeidet 1924/25 som knekt for tsjekkiske bønder, og sluttet seg som 17-åring til misjonskongregasjonen Mariannhiller  Missionare. Han gikk på deres gymnas for såkalt senere kall i Reimlingen/Nördlingen nær Augsburg (abitur i 1934), og fikk ordensnavnet Engelmar. Han var i novisiat i Nederland.
Opprinnelig var det meningen at han skulle bli misjonær.

Prest

Etter studier i filosofi og teologi i Würzburg ble han presteviet i 1939. Den 15. august 1939 feiret han Primiz (sin første messe) på hjemstedet Greifendorf. Hans første prestetjeneste var i Riedegg i Østerrike (nå del av Det tyske rike). Deretter ble han sogneprest i Glöckelberg ved Krummau i Böhmerwald. 
Mot forfølgelsen av jødene protesterte han såvel under religionsundervisningen som fra prekestolen. I begynnelsen av 1941 ble han angitt for «forræderiske ytringer og forsvar av jødene» (tückischer Äußerungen und Verteidigung der Juden) og ble arrestert den 21. april av Gestapo. Uten noen rettsforhansling ble han etter seks uker i arrest i Linz den 8. juni 1941 bragt til konsentrasjonsleiren Dachau. 
Da det i1944 utbrøt en tyfus-epidemi der, meldte han seg som frivillig til å pleie de syke. Hundrevis døende, deriblant mange russere, fikk de siste sakramenter av ham. Andre fanger reddet han fra sultedøden, - man hadde sluttet å gi dem mat. Til slutt døde han selv av tyfus.
Engelmar Unzeitigs aske ble på eventyrlig vis smuglet ut av konsentrasjonsleiren og bisatt på en kirkegård i Würzburg. I 1948 ble urnen overført til kapellet til Marianhill-kongregasjomnens kirke i byen, Herz-Jesu-Kirche, og det ble innrettet et minnested for ham. 
Landsbyen Glöckelberg i Böhmerwald gikk under som følge av fordrivelsen av de sudetentyske der etter annen verdenskrig. Bare kirken er blitt stående fra den gang, og ble renovert etter kommunismens fall 1989/90. Den er deretter blitt et gudstjenestested for tyskere og tsjekkere som vil minnes Engelmar Unzeitig.

Saligkåringsundersøkelse

I 1991 ble det innledet en saligkåringsundersøkelse. Den 22. januar 2016 bekreftet pave Frans at hans siste livsinnsats var å regne som et martyrium. Dermed skulle forutsetningene for en saligkåring foreligge.
Tuberkuloseloven

Tuberkuloseloven (fullt navn Lov angaaende særegne Foranstaltninger mod tuberkuløse Sygdomme) var en norsk lov som ble vedtatt 8. mai 1900. Inspirert av den nylig vedtatte lepraloven var målet med tuberkuloseloven å forebygge tuberkuløse sykdommer som for eksempel lungetuberkulose. Bergenslegen Klaus Hanssen kan sies å være primærkraften bak loven, og var også den som stod bak tuberkuloseplakaten (1887). Loven påla smittebærere å underlegge seg behandling, og avstedkom en rekke sentrale og frivillige tiltak for bekjempelse, slik som sanatorium og tuberkulosehjem. I 1947 tilkom pålegg om skjermbildefotografering og om tuberkulinprøving og vaksinasjon mot tuberkulose. Inntil smittevernloven i 1994 var tuberkuloseloven, med enkelte endringer, gjeldende.

Lovteksten

Denne loven omfattet alle sykdommer av tuberkuløs opprinnelse, hvis de var i aktivt utbrudd med «Afsondringer». I mindre grad enn Tuberkuloseplakaten går lovteksten i detaljer om hva som skal skje under behandling av tuberkuløse syke mennesker. Loven fastsetter at legene har innberetningsplikt til «Sundhedskommissionens Ordfører», om han kjenner til tubekulosesyke, om noen med tuberkulose er avgått ved døden. Loven gir legene lovpålagt makt til å tvangsinnlegge tuberkuløse folk, dog kan de ikke skille ektefolk fra hverandre. Den nestsiste paragrafen handler om hvem som skal betale utgiftene. Loven trådte i kraft den 1. januar 1901.
Selve lovteksten finnes i «Norges love: samling af gjældende love af praktisk betydning fra 1908».
Brachymyiodola

Utbredelse

Arten er endemisk for Madagaskar.
Orakelskrift

Orakelskrift (Hànzì: 甲骨片, pinyin: jiǎgǔpiàn; eller 甲骨文, jiǎgǔwén) eller orakelbeinskrift er betegnelsen på kinesiske inskripsjonene på de orakelben som inngikk i Shang-periodens religiøse kult. Denne skriften er den eldste utviklede kinesiske skriften, og går tilbake til ca. 1400-1350 f.Kr.
De første og viktigste funnene av orakelben med orakelskrift ble gjort i 1899 i Anyang-området i Henan-provinsen. Bena er også blitt kalt drageben.
I 1899 oppdaget en mandarin (embetsmann) fra Qing-dynastiet (1644–1911) at resepten legen hans hadde gitt ham nevnte en tradisjonell medisin kalt «drageben». Etter nærmere undersøkelse fant han ut at det dreide seg om et skilpaddeskall med noen merkelige tegn innrisset i det. Mandarinen sendte da sine menn ut for å samle inn slike «drageben» fra forretninger som solgte naturmedisiner, for å få dem undersøkt av vitenskapsmenn. Over 4 000 kinesiske tegn lot seg identifisere på benene og skallene.
Til nå er over 100 000 orakelskall og -ben utgravd av arkeologer blant ruinene etter Shang-dynastiets siste hovedstad, Yin, like ved storbyen Anyang. Det er også blitt funnet et lavere antall "drageben" med orakelskrift i Shangcheng utenfor Zhengzhou, også den i Henan. Dette var en tidlig hovedstad for Shang-herskerne, og het da Ao.
«Pinta»

«Pinta» var et av de tre skipene Kristoffer Columbus i 1492 hadde med seg på reisen for å finne den vestlig sjøvegen til India, men som viste seg å være Amerika. De to andre var «Santa Maria» og «Niña». «Pinta» var en karavell. Besetningen var på 26 mann. Martín Alonso Pinzón var kaptein på «Pinta» under reisen til Amerika.
«Pinta» vendte tilbake og ankom Baiona i Galicia den 1. mars 1493.
Nykirke kirke (Horten)

Historie

Kirken antas å være bygget rundt 1100, men eldste skriftlige belegg er fra 1331. Navnet Nykirke betyr «den nye kirke», og antyder at det må ha stått en eldre kirke her før den nåværende. Kirken regnes for å være jevngammel med Borre kirke da disse er ganske like.
Kirken ble restaurert i 1686, i 1880-årene, i 1952-1953 og i 2003.

Arkitektur

Kirken er en langkirke i stein, med gavler i tre. Vesttårnet i tre er fra 1848, og sakristiet er fra 1880-årene. Skipet er rektangulært og koret er rett avsluttet. Tårnet er rett over våpenhuset, og kirken har ikke synlig bindingsverk utvendig.

Inventar

Dagens altertavle er fra 1890 og viser Jesu dåp.
Prekestolen er ifølge kirkeleksikonet fra 1880 og himlingen fra 1952-53. Den åttekantede døpefonten i tre er fra 1880 (restaurert i 1952-53). Nattverdskalk og disk har inngravert årstallet 1778.
Benkene er fra 1953, da kirken fikk sine nåværende interiørfarger, som ble beholdt ved neste oppmaling i 1985. Antall sitteplasser oppgis til 108 i skipet og 40 på galleriet, og det skal kunne utvides til ca. 200 til sammen med ekstra stoler.